CELEX: 62015TN0752
Language: da
Date: 2015-12-22 00:00:00
Title: Sag T-752/15: Sag anlagt den 22. december 2015 — European Dynamics Luxembourg og Evropaïkí Dynamikí mod Kommissionen

22.2.2016   
            
            
               DA
            
            
               Den Europæiske Unions Tidende
            
            
               C 68/40
            
         Sag anlagt den 22. december 2015 — European Dynamics Luxembourg og Evropaïkí Dynamikí mod Kommissionen
   (Sag T-752/15)
   (2016/C 068/51)
   Processprog: græsk
   
      Parter
   
   
      Sagsøgere: European Dynamics Luxembourg SA (Luxembourg, Luxembourg) og Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (ved advokaterne M. Sfyrí og Ch. Dede)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Europa-Kommissionens afgørelse, som blev meddelt sagsøgerne ved skrivelse af 29. oktober 2015, DIGIT/R/3/SDP/PT 5107460 (2015), hvorved Kommissionen placerede sagsøgernes bud på sjettepladsen i rangfølgen i en af de tre forskellige dele, nærmere bestemt for del 3 som led i udbudsprocedure nr. DIGIT/R3/PO/2015/0008 — STIS IV med betegnelsen »Support and consulting services for technical informatics staff IV (STIS IV)«, annulleres.
            
         
               —
            
            
               Kommissionen tilpligtes at betale erstatning for det tab, som sagsøgerne er påført ved den mulighed, som de har fortabt, for at blive placeret på førstepladsen i rangfølgen for del 3 i rammeaftalen STIS IV.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Det er sagsøgernes opfattelse, at den anfægtede afgørelse bør annulleres, idet den er behæftet med en utilstrækkelig begrundelse: i) hvad angår vurderingen af det tekniske bud; ii) hvad angår årsagerne til, at de tilslagsmodtagende selskabers og konsortiers økonomiske bud ikke blev fundet unormalt lave, samt iii) fordi Kommissionen tilsidesatte kontraktdokumenterne og EU-retten vedrørende eksistensen af åbenbart urigtige vurderinger.